TVT วิ่งแรง 11% หลังติดโผหุ้น mai ผลงานไตรมาส 2/61 โตเด่นสุด
TVT วิ่งแรง 11% หลังติดโผหุ้น mai ผลงานไตรมาส 2/61 โตเด่นสุด โดยล่าสุด ณ เวลา 10.18 น. อยู่ที่ระดับ 1.23 บาท เพิ่มขึ้น 0.12 บาท หรือ 10.81% สูงสุดที่ระดับ 1.26 บาท ต่ำสุดที่ระดับ 1.14 บาท มูลค่าการซื้อขาย 25.36 ล้านบาท
21 ส.ค. 2561

ผู้สื่อข่าวรายงานว่า ราคาหุ้น บริษัท ทีวี ธันเดอร์ จำกัด (มหาชน) หรือ TVT ณ เวลา 10.18 น. อยู่ที่ระดับ 1.23 บาท เพิ่มขึ้น 0.12 บาท หรือ 10.81% สูงสุดที่ระดับ 1.26 บาท ต่ำสุดที่ระดับ 1.14 บาท มูลค่าการซื้อขาย 25.36 ล้านบาท

ด้านบล.อาร์เอชบี เปิดเผยในบทวิเคราะห์ เกี่ยวกับหุ้นขนาดเล็กในตลาดหลักทรัพย์เอ็มเอไอ (mai) ที่โชว์ผลงานยอดเยี่ยม โดยอันดับที่ 1 คือ TVT ที่รายงานผลการดำเนินงานไตรมาส 2/2561 พลิกกำไรแรงสุดพุ่ง 761.28% ขณะเดียวกันด้านผู้บริหาร TVT เปิดเผยว่า ในช่วงครึ่งปีแรกบริษัททำรายได้ธุรกิจอีเวนต์ทะลุเป้า 20 ล้านบาท และพร้อมรุกหนักในช่วงครึ่งปีหลังเต็มสูบ
อนึ่ง ในไตรมาส 2/2561 TVT มีรายได้รวมทั้งสิน 130.28 ล้านบาท เพิ่มขึ้น 13.69 ล้านบาท คิดเป็น 11.74% เมื่อเทียบกับช่วงเดียวกันของปี 2560 ซึ่งมีรายได้รวมทั้งสิ้น 116.59 ล้านบาท โดยมีรายได้จากการให้บริการรวมทั้งสิ้น 78.26 ล้านบาท เพิ่มขึ้น 27.53 ล้านบาท คิดเป็น 54.27% เมื่อเทียบกับช่วงเดียวกันของปี 2560 โดยมีสาเหตุมาจากการเพิ่มขึ้นของรายการและละครที่รับจ้างผลิต
 